pinten bab: a. Kirangipun pengalaman wonten salebeting medhar pangandikan utawi kirangipun gladhen maraga wonten sangajenging para rawuh. b. Kirangipun siyaga wonten salebeting ngaturaken isining wedharan pangandikan. c. Kiranging pasrawungan kaliyan piyantun kathah. d. Kirang anggadhahi pawitan / kesagetan bab kawruh basa lan tembung - tembung, kirangipun pangertosan bab istilah basa, lan sanes-sanesipun. Piyantun ingkang kirang pengalaman wonten salebeting medhar pangandikan mila tartamtu badhe kaserang dhemam panggung. Piyambakipun babar pisan boten saged pangandikan. Punapa ingkang saderengipun sampun kasamektakaken nanging malah ical boten kengetan babar pisan. Tundhonipun kanthi sasaged - saged ngucapakan tembung - tembung ingkang boten aturan lan namung mubeng - mubeng kemawon, semanten ugi manawi piyantun ingkang kirang tata badhe medhar pangandikan, sanadyan panjenenganipun nggadhahi pengalaman nanging manawi boten siyaga, mila punapa ingkang badhe kaaturaken dados semrawut lan tanpa arah. Menawi kita sampun mangertosi bab pepalangipun medhar pangandikan wonten wujuding dhemam panggung, mila salajengipun kita kedah mangertosi ugi kados pundi cara ngawekani lan ngicalaken dhemam panggung kasebat. a. Sampun ngantos kekathahen ngebahaken badan (wiraga) ingkang sanget - sanget. Nanging ugi sampun ngantos matesi obahing badan lan prayogi kabudidaya murih boten katingal kaken, biasa-biasa kemawon. b. Kita kedah sampun ngantos nggatosaken dhumateng para rawuh lan semanten ugi mangesthi penggalih sawetahipun dhumateng pribadinipun piyambak, nanging gumolonging penggalihan kita dhumateng wedharing pangandikan ingkang badhe kaaturaken. c. Menawi angginakaken mimbar, mila prayoginipun anyepeng mimbar sakadaripun utawi menawi nyepeng mikropon mila asta kiwa anyepeng kabel mikropon, kangge ngirangi raos dhemam panggung. d. Kajagia sampun ngantos ototing jangga katingal kenceng (nggekeng), nanging kabudidayaa kangge sikap ingkang mirunggan, ngendhihaken urating jangga kita kanthi mardikaning manah. e. Para rawuh sampun ngantos kaanggep pinangka mengsah ingkang siyaga naliti kesalahan pangandikan ingkang kita aturaken, nanging kaanggepa pinangka satunggaling kanca ingkang sae lan yakin dhumateng diri pribadinipun piyambak bilih kita langkung lebda katandhingaken piyambakipun. Sasampunipun kita mangertosi kados pundi ngicali dhemam panggung mila prayoginipun menawi kita ugi anggadhahi pangertosan kados pundi nanggulangi supados mboten kaserang demam panggung, kados - kados rumaos siap, lan mboten badhe nggretholi, nanging sasampunipun jumeneng wonten ing sangajenging piyantun kathah dumadakan kaserang dhemam panggung. Bab ingkang kados mekaten punika mboten ateges dhemam panggung ugi badhe anyerang kita ugi, supados mboten kedadosan bab - bab ingkang mboten kita kajengaken